**ПОДЗВІГ 23-Х ГВАРДЗЕЙЦАЎ**

З рашэння выканаўчага камітэта Полацкага гарадскога Савета народных дэпутатаў ад 16 мая 1984 года: *“У мэтах увекавечання подзвігу 23-х гвардзейцаў і ў сувязі з 40- годдзем вызвалення Беларусі і г. Полацка ад фашысцкіх захопнікаў перайменаваць вуліцу Лепельскую ў вуліцу імя 23-х гвардзейцаў”.*

Бітва за вызваленне Беларусі працягвалася ўжо другі тыдзень. Чырвонай арміяй вызвалены ад фашысцкіх захопнікаў Віцебск, Магілёў, Бабруйск, Барысаў, Мінск… А на правым флангу нашых наступаючых войск воіны 1-га Прыбалтыйскага фронту ўсё яшчэ вядуць бой за Полацк. Часці 6-й гвардзейскай і 4-й ударнай арміі выйшлі на ўсходнюю, паўночна – ўсходнюю і паўднёвую ўскраіны горада. Палкі 51-й гвардзейскай стралковай дывізіі, пераадольваючы жорсткае супраціўленне гітлераўцаў ўварваліся ў Задзвінне і пасля цяжкага бою, які працягваўся каля сутак, вызвалілі яе і выйшлі да левага берага Заходняй Дзвіны.

Адчуўшы пагрозу фарсіравання ракі і прарыў нашых часцей з поўдня ў центр горада, гітлераўцы днём 3-га ліпеня ўзарвалі чьгуначны і аўтамабільны масты, якія звязвалі левабярэжную і правабярэжную яго часці. Аднак яны да апошняй мінуты захоўвалі трэці мост у заходняй частцы горада, якіспадзяваліся выкарыстаць для адводу рэшткаў сваіх падраздзяленняў у цэнтральную частку Полацка, дзе яны мелі значныя сілы і якую ўсё яшчэ спадзяваліся ўтрымаць.

Гэты нешырокі драўляны мост, які к вечару 3-га ліпеня ўсё яшчэ быў цэлым, вораг надзейна ахоўваў з двух бакоў. Ён быў замініраваны, і гітлераўцы разлічвалі ўзарваць яго толькі ў самым крайнім выпадку.

Наша камандаванне вырашыла раптоўнай атакай захапіць мост і выкарыстаць яго для пераправы сваіх войск у цэнтральную частку горада, размешчаную на правым беразе ракі. Выкананне гэтай задачы камандзір 158-га палка 51-й гвардзейскай стралковай дывізіі падпалкоўнік М.К. Бялоў даручыў гвардыі лейтэнанту А.М. Грыгор'еву. Лейтэнант Грыгор'еў хаця і быў малады (яму было толькі 22 гады), але паспеў ужо заслужыць добрую славу смелага, знаходлівага і рашучага афіцэра, здольнага вырашаць самыя складаныя баявыя задачы.

Для выканання загада Грыгор'еў узяў з сабой 22-х гвардзейцаў і павёў іх у бой.

У прадранішняй імгле гвардзейцы скрытна падабраліся да маста і закідваючы гранатамі і паліваючы агнём з аўтаматаў гітлераўцаў, засеўшых ва ўмацаваннях перад мастом, прымусілі іх да ўцёкаў. На плячах адступаючага ў паніцы праціўніка нашы воіны ўварваліся на мост і рынуліся па ім да супрацьлеглага берага.

Насцігаючы ворагаў, яны расстрэльвалі іх з аўтаматаў, біліся ўрукапашную. Трэск аўтаматных чэргаў, крыкі і стогны параненых зліваліся ў адзін гул. Вораг асвятляў змагаўшыхся на масту ракетамі, але не мог падтрымаць сваіх агнём, бо ў гэтай сутычцы не разабраць было хто дзе. Перамагалі ярасны націск нашых байцоў, іх мужнасць і вывучка.

Калі гвардзейцы сталі набліжацца да сярэдзіны маста з правага берага па іх ударылі гарматы і кулямёты ворага. Гвардзейцы заляглі. I тут раптам у некалькіх месцах запылаў драўляны насціл.

Грыгор'еў загадаў некалькім байцам тушыць агонь, на мосце, а астатнім загадаў:

—За мной! Наперад!

Страляючы нахаду, гвардзейцы кінуліся да правага берага ракі ўслед за

камандзірам.

Баец Міхаіл Кажэўнікаў, які бег уздоўж кромкі маст, наткнуўся на нейкую скрынку і паваліўся. Успыхнула ракета і ён, узнімаючыся, убачыў: скрынка была запоўнена толавымі шашкамі. Вопытны салдат імгненна зразумеў — мост падрыхтаваны для ўзрыву. I ён, намацаўшы провад, які ішоў да ўзрыўчаткі, адным ударам нажа рассек яго на дзве часткі і кінуўся даганяць таварышаў.

Перабегшы па масту на правы бераг ракі, гвардзейцы ўварваліся ў варожыя акопы і ў кароткай сутычцы выбілі з іх фашыстаў. Але тыя свежымі сіламі тут жа перайшлі ў контратаку. Гвардзейцы адбілі і яе.

Прыкмеціўшы ў начной цемры, што непадалёк ад яго бліскаюць успышкі ад выстралаў, Грыгор'еў зразумеў: кулямётнае гняздо. Ён кінуў у яго адну за адной дзве гранаты. Успышкі патухлі. I тут жа яго апякло. “Паранены”, — мільганула ў галаве лейтэнанта. Казах сяржант Тулеген Кабіеў кінуўся на дапамогу камандзіру, перавязаў яму рану.

Перасільваючы боль, лейтэнант агледзеўся. Вакол кіпеў бой. Павярнуўшы галаву да ракі, ён прыкмеціў: на мосце зноў агонь.

− Вазьмідвух байцоў і на мост! Патушыце − загадаў камандзір Кабіеву.

Воіны кінуліся выконваць загад. Пад агнём праціўніка Тулен Кабіеў і яго рускі пабрацімы Іван Лук’янаў і Фёдар Наскоў, сарваўшы з сябе вопратку, збівалі ёй агонь на мосце.

Гітлераўцы прадпрынялі новую спробу скінуць гвардзейцаў з плацдарма ў раку. На гэты раз яны паслалі супраць іх яшчэ адну групу аўтаматчыкаў, атаку якіх падтрымалі мінамётным агнём. У новай сутычцы вызначыліся кіргіз Джумен Тулікубаеў і украінец Васіль Лаўрыненка. Абодва яны былі параны, але працягвалі змагацца. Паў смерцю, храбрых малодшы сяржант Кузьма Халопаў. Загінула яшчэ некалькі адважных гвардзейцаў.

Адбіўшы контратаку, застаўшыяся ў жывых тут жа самі перайшлі ў наступленне і захапілі разваліны некалькіх дамоў. Адсюль яны павялі агонь па фашыстах, выкарыстоўваючы трафейную зброю, бо свае боепрыпасы былі ўжо на зыходзе.

Раптоўна, як па камандзе, варожы агонь заціх. Наступіла мінута звінячай, ашаламляльнай цішыні. «Што там яны яшчэ задумваюць? I чаму так марудзяць нашы»?

Толькі падумаў так камандзір, як пачуўся лязг гусеніц. 3-за развалін дамоў марудна выпаўзалі два варожыя танкі.

− Падрыхтаваць гранаты! − задаў лейтэнант.

Выйшаўшы з укрыцця, танкі прамой наводкай адкрылі агонь па гвардзейцам, якія заселі ў прыбярэжных акопах і развалінах дамоў. Пад прыкрыццём танкаў у атаку зноў пайшлі аўтаматчыкі і зноў закіпеў бой. Успенілася, заклубілася, здавалася, запылала зямля ад разрываў снарадаў і мін.

Люта, адчайна, стойка змагалася жменька адважных гвардзейцаў, утрымліваючы захоплены імі плацдарм ва варожым беразе ракі і прыкрываючы ад знішчэння мост. Маладыя савецкія хлопцы, людзі розных нацыянальнасцей (так ужо распарадзілася вайна, сабраўшы іх у адно падраздзяленне), розных фізічных магчымасцей у гэтыя, мінуты змагаліся як былінныя волаты. Ды яны і былі волатамі, няшчадна паражаючы ворага, які па-разбойнаму захапіў і спрабаваў утрымаць ужо сотні разоў палітую крывёю старажытную полацкую зямлю — часцінку нашай агульнай зямлі. Параненыя, сыходзячы крывёю, адважна біліся з ворагам пад кіраўніцтвам сына Расіі Аляксандра Грыгор'ева, яго баявыя таварышы: украінец Іван Лысенка, казах Тулегед Кабіеў, кіргіз Джумен Тулікубаеў, чуваш Васіль Сапёраў, латыш Пётр Панцюс, карэл Іван Фралоў, марыец Міхаіл Песнеў, рускія Мікалай Хораў, Міхаіл Кажэўнікаў. Іх цяпер засталося толькі дзесяць, параненых, сцякаючых крывёю. Трынаццаць волатаў ужо палі ў баі, палі не дрогнуўшы, не адступіўшы.

I тут, нарэшце, з нашага берага па варожых танках, па атакуючай фашысцкай пяхоце ўдарылі гарматы. Прабіліся да берага і першыя роты стралковага палка, у якім змагаўся Грыгор'еў. Прыйшла падмога.

Фашысты перанеслі частку агню зплацдарма,на якім змагаліся грыгореўцы, на правы бераг, адкрылі шквальны кулямётны агонь па масту. Наша пяхота залягла.

Гэта прыкмеціў лейтэнант Грытор'еў і ён, паранены, пераадольваючы боль, папоўз да варожага кулямёта,які,захлёбваючыся, біў па супрацьлегламу берагу. Дапоўз і, зрабіўшы апошні кідок, закрыў сабой амбразуру варожага дзота. Кулямёт змоўк. Па прыкладу свайго камандзіра, яго баявыя пабрацімы яфрэйтар Іван Лысенка, радавыя Мікалай Хораў і Васіль Сапёраў падавілі агонь другіх кулямётаў ворага.

У канцы баявога данясення ў штаб аб подзвігу − герояў штурмавой групы лейтэнанта А.М. Грыгор'ева камандзір гвардзейскага палка падпалкоўнік М.К. Бялоў напісаў: «Гвардзейцы, выканаўшы баявое заданне, усе да аднаго палі смерцю храбрых».

За мужнасць, стойкасць і гераізм, праяўленыя пры выкананні баявога задання па захопу маста і плацдарма на варожым беразе ракі, камандзір дывізіі генерала С. Чэрнікаў прадставіў усіх удзельнікаў таго бою да ўзнагарод ордэнамі. Прадставіў пасмяротна. Ніхто тады яшчэ не ведаў, што адзін з герояў застаўся ў жывых: параненага Міхаіла Кажэўнікава падабралі пасля бою санітары суседняга палка.

Аднапалчанін Міхаіла Кажэўнікава палкоўнік у адстаўцы Ф.I. Селіванаў у кнізе **«Гвардзейцы»** расказаў аб тым. як ён адшукаў уцалелага воіна і таго санітара, які разам са сваімі таварышчамі выратаваў яму жыццё.

Назіраючы з укрыцця за боем,санітар-сяржант С.Д.Алфёраў убачыў, як струмень полымя з фашысцкага агнямёта накрыў аднаго з воінаў і ў той жа час побач разарваўся снарад.Уверх узняўся фантан зямлі, а ў ім Алфёраў выразна ўбачыў ляцячае ў паветры чалавечае цела. ахопленнае полымем. Чалавек упаў ля берага, і яго засыпала зямлёй.

Алфёраў і яго таварышч адкапалі воіна. Ён аказаўся жывым.Гэта і быў, як пазней высветлілася, Міхаіл Кажэўнікаў.

Цяжка кантужанага, параненага ў руку і нагу, яго пераправілі ў медсамбат, а адтуль у адзін Падмаскоўных шпіталяў. Ф.Т. Селіванаў адшукаў Кажэўнікава праз 15 гадоў пасля вайны. Ён працаваў пасля дэмабілізацыі набудаўніцтве Куйбышаўскай гідрастанцыі, а затым шафёрам у Стаўрапольскім райспажыўсаюзе.